Var stærsti herflugvöllur í heimi.

Þegar Keflavíkurflugvöllur var tekinn í notkun er talið að hann hafi verið stærsti herflugvöllur í heimi, svo mikla áherslu lögðu Bandaríkjamenn á það að geta notað stærstu flugvélar þess tíma til þess að tryggja eins og frekast var unnt yfirráð í lofti yfir Norður-Atlantshafi.

Í upphafi stríðsins nægðu um 1200 metra langar flugbrautir stærstu flugvélum þess tíma.

Þetta breyttist hratt í stríðinu þegar stærstu flugvélarnar urðu þrefalt þyngri, með nær tvöfalt aflmeiri hreyflum og hleðslan á vængina jókst um helming.

Þetta kallaði á meira en tvöfallt lengri flugbrautir, ekki síst á flugvelli eins og Keflavíkurflugvelli, þar sem flugleiðirnar frá vellinum voru langar.

Keflavíkurflugvöllur var svo mikilvægur hernaðarlega að öll önnur hernaðarmannvirki á Norður-Atlantshafi bliknuðu í samanburðinum.

Upp komu hugmyndir með að byggja annan flugvöll til þess að dreifa áhættunni, og kom Geitasandur á Rangárvöllum einkum til greina. Aldrei varð þó úr því og áhugi Íslendinga á því var enginn.

Ýmislegt bendir til að ef til kjarnorkustyrjaldar hefði komið hefði Keflavíkurflugvöllur orðið eitt af allra fyrstu skotmörkum Sovétmanna og verið þegar í stað varpað á hann kjarnorkusprengju.

Þá hefði það allt verið komið undir vindátt hver afdrif fólks á þéttbýlasta svæði landins hefðu orðið.

Það var ekkert smáræðis mannvirki og mikilvægt sem Íslendingar fengu að gjöf í stríðlok enda kostaði völlurinn sitt.

Er þar ólíku saman að jafna, honum og næst stærsta flugvelli landsins hvað samanlagðar brautarlengdir snertir, en það er Sauðárflugvöllur á Brúaröræfum, sem hugsaður er sem varaflugvöllur fyrir Fokker F50 og sambærilegar flugvélar, ef þær skyldu lenda á vanda á leið yfir norðausturhálendið.

Fyrri ummæli:
Annars leiðist mér að sjá í fréttinni tekið fram að öldungurinn hafi slegið nýtt met. Venjulega er gamla metið slegið og þar með er nýtt met sett. Nema metið sem slegið var hafi verið alveg splunkunýtt þegar enn nýrra var sett?

Ummæli:
Hefðu Bretar byggt flugvöll á Geitasandi íá Rangárvöllum fremur en í Kaldaðarnesi, þá væri sá flugvöllur að öllum líkindum enn í notkun. Þarna eru norðlægar áttir ríkjandi og aðflug og sennilega allar aðstæður betri en í Kaldaðarnesi. En lengra hefði verið um aðdrætti, sjóleiðin með öllu móti lokuð og landflutningar frá Reykjavík lengri.

Þessi flugvöllur á Geitasandi hefði í dag verið mikil lyftistöng fyrir atvinnulíf á Suðurlandi. Ferðaþjónusta er smám saman að verða að aðalatvinnuvegi Íslendinga, a.m.k. yfir sumartímann þegar sjávarútvegur er í lágmarki. Nú í dag hespa bændur heyskap á örfáum vikum, oft aðeins örfáir sem áður var mjög mannfrekt og tók lungann af sumrinu, sérstaklega á því úrkomumikla Suðurlandi þar sem oft hafa verið erfiðleikar við þurrkun töðu.

Fyrr eða síðar verður að byggja nýjan alþjóðaflugvöll á Suðurlandi. Geitasandur kemur til greina en ennfremur Skaftáreldahraun. Kosturinn við þann stað er að þar er um hálftíma skemur flug til meginlands Evrópu sem skiptir töluverðu máli.

Kannski ætti að rannsaka beri þessi atriði betur en þessi ofuráhersla á nýjan innanlandsflugvöll á Hólmsheiði. Líklegt er að við þurfum fleiri flugvelli innan næsta aldafjórðungs eða svo. Egilsstaðaflugvöllur er einnig mjög góður en spurning um Akureyri. Sennilega þætti Akureyringum nóg af allri traffíkinni ef þangað yrði beint reglulegum flugsamgöngum frá Evrópu.

Við erum að horfa fram á að í nánustu framtíð leggi meira en milljón ferðamanna leið sína hingað til lands. Keflavíkurflugvöllur er nú í dag nokkuð vel umsetinn. Stundum eru allt í 20 lendingar á sama klukkutímanum og mikil örtröð á vellinum þegar mest er þar um að vera. Aldrei var gert ráð fyrir svo mikillri aukningu enda stjórnvöld allt of upptekin lengi vel að semja við álbræðslur og virkjanir, oft á fremur barnalegan hátt.

Greinilegt er að unnt er að byggja atvinnulíf á ferðaþjónustu, jafnvel með minni tilkostnaði en virkjunum og stóriðjudraumum.

Góðar stundir.

Verkefni: Tilfinning
Merking: Hlutlaust